**Uunga siunnersuut:**

**Ullut erfalasulerfissat pillugit Namminersorlutik Oqartussat nalunaarutaat**

Kalaallit Nunaata erfalasua pillugu Inatsisartut inatsisaanni nr. 6, 11. juni 1985-imeersumi § 2 naapertorlugu aalajangersarneqarput:

 **§ 1.** Pisortatigoortumik ullut erfalasulerfissat, matumani kalaallit erfalasuata Erfalasuttapisortat illorsuini tamani amuneqarfissai ilanngussaq 1 naapertorlugu aalajangersarneqarput.

 *Imm. 2.* Ilanngussaq 2 naapertorlugu ulluni erfalasulerfissani aalajangerneqartuni Erfalasorput allamik taarserneqarsinnaavoq taarserneqassallunilu.

 **§ 2.** Erfalasoq siusinnerpaamik nal. 6:00 kingusinnerpaamillu nalunaaqutaq 9:00 amuneqassaaq aamma siusinnerpaamik nalunaaqutaq 17:00 kingusinnerpaamillu nalunaaqutaq 20:00 peerneqassaaq.

 **§ 3.**  Ulluni erfalasulerfinni erfalasoq qummut apissillugu amuneqassaaq, taamaattorli imm. 2 aamma 3 takukkit.

 *Imm. 2.* Tallimanngortumi tannaartumi erfalasoq qiteqqusimassaaq, ullormi ulloq erfalasulerfissaq alla nalliunnersoq apeqqutaatinnagu.

 *Imm. 3.* Ullormi Danmarkip tiguagaaffiani, ulloq 9. april, erfalasoq nalunaaquttap 12.00 tungaanut qiteqqullugu amuneqassaaq, kingorna qummut apissillugu amuneqassaaq, taamaattorli imm. 2 takuuk.

 **§ 4.**  Nalunaarummi matumani ullut allat erfalasulerfiusartut, assersuutigalugu ilagiinni nalliuttut imaluunniit pisut nalinginnaasumik erfalasulisaarfiusartut mattunneqanngillat.

 **§ 5.** Nalunaarut manna 1. januar 2025 aallarnerfigalugu atuutilissaaq.

 *Imm. 2.*  Peqatigisaanik Ullut erfalasulerfissat pillugit Namminersornerullutik Oqartussat nalunaarutaat nr. 26, 11. november 2008 atorunnaarsinneqarpoq.

*Namminersorlutik Oqartussat, ulloq xx. xxx 202x*

**Múte B. Egede**

Naalakkersuisut Siulittaasuat

/ Hans-Peder B. Christensen

**Ilanngussaq 1**

**Ullut erfalasulisaarfissat**

1. januar Ukiortaaq

6. januar Kunngit pingasut ulluat

5. februar Ataqqinartorsuup Dronning Maryp inuuia

23. marts Nunat Avannarliit ulluat

 Sisamanngortoq illernartoq

 Tallimanngortoq tannaartoq

 Poorskip ullua

 Poorskip aappaa

9. april Danmarkip tiguarneqarfia

16. april Ataqqinartorsuup Dronning Margrethep inuuia

 Tussiarfissuaq

1. maj Sulisartut ulluat

 Qilaliarfik

5. maj Danmarkip aniguisitaaffia

 Piinsip ullua

 Piinsip ulluata aappaa

26. maj Ataqqinartorsuup Kunngip inuuia

1. juni Meeqqat ulluat

5. juni Inatsisitaarfik

17. juni Islandimi inuiattut ullorsiorfik

21. juni Nunatta Ullua

9. juli Nunavut-ulluat

29. juli Savalimmiuni inuiattut ulloq nalliuttorsiorfik Olaip ullua

23. september Nunat Avannarliit Killiit ulluat

15. oktober Kunngissap Christianip inuuia

24. oktober FN-ip ullua

15. november Piniartut aalisartullu ulluat

21. december Ullukinneq

24. december Juulliaraq

25. december Juullip ullua

26. december Juullip ulluata aappaa

31. december Ukiutoqaq

**Ilanngussaq 2**

**Erfalasulertarnissamut periarfissat allat**

|  |  |
| --- | --- |
|  |  |
| 5. juni  | Inatsisitaarfik: Paarlattuanik Naalagaaffeqatigiinnermi erfalasumik ataatsimoorussamik Dannebrogimik erfalasulertoqassaaq. |
| 17. juni  | Islandimi inuiattut ullorsiorfik: Paarlattuanik Islandip erfalasuanik erfalasulertoqarsinnaavoq.  |
| 9. juli | Nunavut-ulluat: Paarlattuanik Nunavut erfalasuannik erfalasulertoqarsinnaavoq. |
| 29. juli | Savalimmiuni inuiattut ulloq nalliuttorsiorfik Olaip ullua: Paarlattuanik Savalimmiut erfalasuannik Merkið-imik erfalasulertoqassaaq. |
|  |  |